|  |  |
| --- | --- |
|  |  |
| KËSHILLI KOMUNAL PËR SIGURI NË BASHKËSI - KKSB **Plani i Punës për vitin**  **2025** |  |
|  |  |
|  |  |



|  |  |  |  |
| --- | --- | --- | --- |
|  | **Hyrje** |  |  |
|  | Këshilli Komunal për Siguri në Bashkësi (KKSB) funksionon duke u bazuar në Udhëzimin Administrativ Nr.27/2012 MPB – 03/2012 MAPL për Këshillat Komunale për Siguri në Bashkësi. **Plani Vjetor i Punës së KKSB-së**, përcakton objektivat dhe aktivitetet të cilat do të ushtrohen nga anëtarët e KKSB-së në përmbushje të qëllimit të funksionimit të këtij mekanizmi. Ky plan synon që të identifikojë qëllimet, aktivitetet dhe rezultatet, përkatësisht caktimin e përgjegjësive për kryerjen e detyrave të përcaktuara me udhëzimin administrativ për KKSB-në.  **Roli i KKSB-së** në komunën tonë është i rëndësishëm sepse grumbullon shqetësimet e qytetarëve nëpërmjet përfaqësuesve të bashkësive etnike, fetare, sociale, profesionale dhe ato shqyrtohen bashkë me përfaqësuesit institucional të komunës dhe të organeve të sigurisë dhe tentohet të zgjidhen në dobi të qytetarëve.  KKSB në Pejë drejtohet nga kryetari i komunës së Pejës z.Gazmend Muhaxheri në bashkëpunim të ngushtë me komandantin e policisë së Pejës z..Idriz Atashi dhe në bashkëveprim të vazhdueshëm me përfaqësues të bashkësive etnike si ajo serbe, boshnjake, rome dhe egjiptiane, përfaqësuesit e bashkësive fetare si ajo myslimane, katolike, ortodokse dhe protestante, përfaqësues të organizatave jo qeveritare, të biznesit dhe ekipe për siguri publike në bashkësi, nën monitorim të autoriteteve nacionale siq është Departamenti i Sigurisë Publike dhe autoriteti i inspektoratit të policisë si dhe të organizatave ndërkombëtare si OSBE, KFOR dhe UN.  Nëpërmjet KKSB-së arrihet të kuptohen shqetësimet e të gjithë qytetarëve në komunën e Pejës dhe të ndërmerren hapa konkret për zgjidhjen e atyre problemeve. Duke qenë të bindur në rolin e rëndësishëm që ka KKSB, komuna e Pejës është në maksimum e përkushtuar që plani i punës së KKSB-së të zbatohet me përpikëri.  Çdo komunë është e obliguar të themelojë Këshillin Komunal për Siguri në Bashkësi. KKSB themelohet me vendim të kuvendit të komunës dhe kryesohet nga Kryetari i Komunës. Mandati i KKSB-së është 4 vite dhe korrespondon me periudhën e mandatit të Kuvendit të Komunës. Në mënyrë që me sukses të kryej misionin e vetë, duke u bazuar në udhëzimin administrativ Nr.27/2012 MPB – 03/2012 MAPL, KKSB duhet të përpilojë dhe ta miratojë planin e punës për vitin vijues. Pas miratimit të planit të punës nga vetë KKSB, plani prezantohet dhe shqyrtohet edhe në kuvendin e komunës përkatëse.  **Qëllimi i planit të punës**  Këshilli Komunal për Siguri në Bashkësi nuk do të kufizohet vetëm në detyrat e përcaktuara me këtë plan, por do të jetë aktiv edhe në përcjelljen e zhvillimeve të përditshme shoqërore, për t’i identifikuar dhe adresuar problemet e qytetarëve nga fusha e sigurisë së përgjithshme dhe trajtimin e kërkesave të tyre të kësaj natyre  Plani i punës i KKSB-së ka për qëllim përmirësimin e sigurisë së qytetarëve duke u kujdesur për problematika të cilat e prekin drejtpërdrejtë jetën e tyre. Plani i punës ofron qartësi në veprim, definon problematikat dhe afatet që do të trajtohen gjatë vitit, paraqet rezultatet e pritura, tregon se kush janë autoritetet përgjegjëse për të marrë masa në zgjidhjen e problemeve.  **Objektivat**  Duke u bazuar në udhëzimin administrativ Nr.27/2012 MPB – 03/2012 MAPL KKSB duhet të mbaj së paku 6 mbledhje gjatë vitit. Në këto mbledhje shqyrtohen probleme të cilat synojnë përmirësimin e sigurisë së qytetarëve. Duke u bazuar në këto udhëzime, KKSB në Pejë për vitin 2025, përveç mbajtjes së 6 mbledhjeve të obligueshme, synon që të shqyrtojë këto çështje të sigurisë:   1. Rritja e vedijësimit të qytetarëve lidhur me natyrën e sigurisë; 2. Monitorimi i vazhdueshëm i gjendjes së sigurisë në territorin e komunës së Pejës 3. Identifikimi i dukurive negative dhe shqetësimeve lidhur me sigurinë publike; 4. Parandalimi i veprimeve të cilat kërcënojnë sigurinë në bashkësi; 5. Ndërtimi i besimit dhe bashkëpunimit në mes të komunës së Pejës, Policisë së Kosovës, forumeve tjera të sigurisë dhe qytetarëve më qëllim të rritjes së sigurisë në bashkësi; 6. Rritja e sigurisë në shkolla në të gjitha nivelet; 7. Mbajtja e evidencave për problemet e shqyrtuara dhe për progresin e arritur në zgjidhjen e problemit;   **Rezultatet e pritura**  Duke vepruar siç është cekur më sipër dhe duke u përqendruar në objektivat e shënuara mësipër situata do të ndryshojë në të mirë të qytetarëve. Për qytetarët do të sigurohet më shumë siguri në të gjitha fushat. PLANI I PUNËS SË KKSB-së PËR VITIN 2025 *N*ë *form*ë *tabelare paraqitet si:*   |  |  |  |  |  | | --- | --- | --- | --- | --- | | **Kategorizimi** | **Nr.** | **Temat për shqyrtim** | **Bartësit** | **Periudha e raportimit** | | **Shëndetësia** | 1 | Paraqitja e gjendjes aktuale në Komunë. | Kryetari i Komunës, | Janar  Mars  Qershor  Shtator  Nëntor  Dhjetor | | 2 | Raport për gjendjen e sigurisë në Komunën e Pejës. | Komandanti i Stacionit të Policisë në Pejë, | | 3 | Sjellja e personelit mjekësor - sjellja e mjekëve dhe asistentëve nëpër institucione dhe ordinanca mjekësore; | Drejtori i Drejtorisë së Shëndetësisë në Komunën e Pejës, | | 4 | Gjendja me barna dhe material esencial në QKMF, QMF, AMF. | Të ftohen udhëheqësit e institucioneve shëndetësore. | | **Arsimi** | 5 | Arsimi, gjendja në shkolla dhe  situata e zhvillimit të procesit arsimor. | Të raportohet nga:  Drejtoria e Arsimit,  Komandanti i Stacionit të Policisë në Pejë,  Drejtoria e Inspeksionit | Janar  Mars  Qershor  Shtator  Nëntor  Dhjetor | | 6 | Siguria në shkolla, përdorimi i substancave narkotike dhe bartja e mjeteve të rrezikshme.  Angazhimet në parandalimin e sjelljeve devijuese dhe dhunës në shkollat e komunës së Pejës, me theks të veçant në shkollat e mesme. | | 7 | Transporti në viset rurale (bartja e nxënësve). | | 8 | Mbikëqyerja e vazhdueshme e lokaleve – kafiterive, veçanarisht ato që ekzistojnë afër objekteve shkollore, ku mundësitë për trafikim me substancë narkotike janë më të mëdha. | | 9 | Pajisjet me kamera dhe sigurimi fizik i objekteve shkollore. | Administrata e Përgjithshme (sektori i kamerave) | | 10 | Mirëmbajtja e shkollave siguria në dhe për rreth objekteve shkollore. Delikuenca e nxënësve, mbarëvajtja e procesit arsimor nga ana e mësimdhënësve. | Të raportohet nga DKA,  Këshilli i prindërve,  Psikologët e shkollave; | | 11 | Gjendja e shkollave sipas rezultateve të testit të arritshmërisë për klasat e 9-ta dhe Maturës Shtetërore | Të raportohet nga DKA; | Qershor | | **Ambienti** | 12 | Mbrojtja e lumenjëve që rrjedhin në komunën e Pejës, mbrojtja e pyjeve dhe ruajtja e ambientit në përgjithësi. | Të ftohen në bashkëbisedim nga zyret përgjegjëse:  Drejtoria për Bujqësi, Pylltari dhe Hidroekonomi,Inspeksionit, Drejtoria e Urbanizmit,  Policia dhe këshillat lokale. | Qershor | | 13 | Aktivitetet për pengimin e krijimit të deponive ilegale.  Mbeturinat. | | 14 | Prerja ilegale e pyjeve.  Gjuetia e paligjshme.  Peshkimi i paligjshëm. | Drejtoria për Bujqësi, Pylltari dhe Hidroekonomi, Agjencioni pyjor; OJQ për çështje mjedisore; | Qershor | | **Mjedisi Urban** | 15 | Fatkeqësitë natyrore, vërshimet, erërat e forta, bllokimi i kanaleve;  Gjelbërimi. | Kompania Rajonale për Mirëmbajtjen e Kanaleve;  Drejtoria për Bujqësi, Pylltari;  Drejtoria e Emergjencës. | Qershor | | 16 | Masat e nevojshme për rregullimin e shtretërve të lumenjëve, kanaleve kulluese, organizimi dhe mbikëqyerja e zhbllokimeve të rrjetit të kanalizimit përgjatë rrugëve dhe tokave bujqësore. | | 17 | Masat parandaluese dhe sensibilizimi i qytetarëve për pasojat nga zjarri gjatë periudhës së korrje-shirjeve dhe djegieve të pyjeve dhe vërshimeve. | | 18 | Mbeturinat dhe pastrim i rrugëve. | | **Siguria** | 19 | Siguria në trafik. Sinjalizimi.  Parkingjet - parkimi i paligjshëm i automjeteve, pengesë për lëvizjen e lirë të qytetarëve. | Drejtoria për Punë Komunale dhe Shërbime Publike.  Raport nga Drejtoria e Administratës së Përgjithshme (sektori i kamerave);  Policia e Kosovës;  Anëtarët e KKSB-së, përfaqësues të komuniteteve;  Drejtoria për Mbrotje dhe Shpëtim  KLSP-të. | Mars  Shtator  Dhjetor | | 20 | Sanimi i rrugëve - probleme me infrastrukturën rrugore në disa pjesë (dëmtime, gropa në rrugët e qytetit dhe fshatrave) si dhe Siguria në Komunë me ndriçim publik (Kamerat e qytetit). | | 21 | Informatë për promovimine e vlerave të multietnicitetit dhe bashkëjetesës në vendbanimet ku jetojnë komunitetet e përziera. | | 22 | Identifikimi i brengave dhe shqetësimeve të qytetarëve lidhur me sigurinë publike. | | 23 | Siguria dhe kontrolli i produkteve ushqimore. | Të ftohen në bashkëbisedim nga Drejtoria e Inspeksionit dhe AVUK, | Shtator  Dhjetor | | 24 | Inspektimi i lokaleve lidhur me respektimin e ndalesës për pirjen e duhanit. | | 25 | Shitja/Blerja e ushqimit të përditshëm, prodhim i pakontrolluar, datat e skaduara të prodhimeve. | | 26 | Marrja e masave parandaluese për mënyrën e përdorimit të mjeteve piroteknike gjatë festave të fundvitit. | | 27 | Dëmtimi i shtëpive, vjedhja e gjësendeve, siguria në komunën e Pejës. | Të ftohet në bashkëbisedim përfaqësuesit e institucioneve komunale si dhe autoriteti nacional; | |  | | **Të Drejtat e Njeriut** | 11 | Riintegrimi i personave të riatdhesuar.  Projektet për kthim dhe riintegrim të të kthyerve si dhe stabilizim të komuniteteve. | Të ftohet në bashkëbisedim Institucionet relevante,   * Zyra Komunale për Komunitete dhe Kthim   IOM dhe organizatat tjera që e trajtojnë këtë çështje. | Dhjetor | | 12 | Mbrojtja e qytetarëve në nevojë për shërbime sociale dhe familjare si dhe mbrojtja dhe ofrimi i shërbimeve për viktimat e dhunës në familje deri në riintegrim të viktimës.  Mbrojtja e personave të cilët privohen nga të drejtat themelore;  Lëmosh-kërkuesit – parandalimi i lypsarëve me theks të veçant fëmijëve; | Të ftohen në bashkëbisedim institucionet relevante,  Drejtoria e Mirëqenies Sociale; si dhe OJQ-të që merren me çështje të dhunës në familje. | Nëntor  Dhjetor |   **Përmbledhje**  Në këtë plan të punës janë paraqitur informacione për KKSB-në, aktet që e rregullojnë veprimtarinë e saj. Po ashtu është paraqitur qëllimi i planit të punës, objektivat e planit, aktivitetet që do të ndërmerren nga anëtarët e KKSB-së për t’i arritur objektivat si dhe janë paraqitur rezultatet e pritura dhe afatet kohore. | |  |